《袁易静春堂木芙蓉》
元代·杨弘道

少昊秉秋律，白藏振严威。凄其庶物肃，飒然群卉腓。

兹花性莫庶，于焉抱贞姿。纷披曲榭阴，布濩苍沼涯。

沚莲混名族，丛菊相因依。众芳固殊品，相时各有宜。

承露愈幽艳，被霜增华滋。虽微后凋操，讵先秋草萎。

临流谁为容，倚风犹自持。踟蹰玩芳态，为汝发幽辞。

作者简介：淄川人，字叔能，号素庵。气高古，不事举业，磊落有大志。文章极自得之趣。有《小亨集》。